wickkiey/tamil-wikipedia-chunked huggingface dataset:
# கைரேகை அங்கீகாரம்

## கைரேகை உணரிகள்

### மீயொலி உணரிகள்

இவ்வகை உணரிகள் மருத்துவ மீயொலி வரைவு முறையையே கைரேகைகளை ஸ்கேன் செய்ய பயன்படுத்துகின்றன. அதிக மீடிறன் கொண்ட ஒலியலைகளைப் பயன்படுத்தி கைவிரல்களின் மேற்பரப்பை ஊடுருவி கைரேகைகளை ஸ்கேன் செய்கின்றன. இவ்வகை அதிமீடிறன் கொண்ட ஒலியலைகளை எழுப்பவும் அந்த ஒலியலைகளின் பிரதிபலிக்கும் ஆற்றலின் அளவை அளக்கவும் தகைவுமின் ஆற்றல்மாற்றி என்னும் சாதனம் பயன்படுத்தப்படுகிறது. கைவிரலின் மேல் தோல்கள் மட்டுமல்லாமல் உட்தோல்களும் ஒரே அமைப்பை பெற்றிருப்பதினால் இவ்வகை சென்சார்கள் உள்தோல் அமைப்பை ஸ்கேன் செய்கின்றன. இதனால் விரலின் வெளித்தோல் அழுக்காக இருந்தாலும் சரி இல்லை காயம் பட்டிருந்தாலும் இலகுவாக இவைகளால் ஸ்கேன் செய்து கொள்ள முடியும், அதுமட்டுமல்லாமல் இவைகள் உட்தோலிலுள்ள ரேகைகள ஸ்கேன் செய்வதனால், ரேகைகள் உள்ள ஒளிப்படங்களை வைத்து இவைகளை ஏமாற்ற முடியாது.
# கைரேகை அங்கீகாரம்

## கைரேகை உணரிகள்

### மின்தேக்க உணரிகள்

இவ்வகை உணரிகள் மின்தேக்க முறையைக் கைரேகைகளைப் பிரதியெடுத்து உள்வாங்க பயன்படுத்துகின்றன. இவை இரண்டு வகைப்படும்.
- செயலுணர் உணரிகள் ( ஆக்டிவ் சென்சொர்ஸ் )
- செயலுணரா உணரிகள் ( பசிவ் சென்சொர்ஸ் )
# கைரேகை அங்கீகாரம்

## கையடக்க தொலைபேசிகளில் கைரேகை அங்கீகாரத்தின் வரலாறு.

முதன்முதலில் Motorola Mobility Atrix 4G ஏ கையடக்க தொலைபேசிகளில் கைரேகை அங்கீகாரத்தொழில்நுட்பத்தினை 2011 ஆம் ஆண்டு அறிமுகபடுத்தியது அதன் பின்பு இலத்திரனியல் தொழில்நுட்பத்தின் ஜாம்பவான் ஆனா ஆப்பிள் நிறுவனம் தனது கையடக்க தொலைபேசியான IPHONE 5S இல் இத்தொழில் நுட்பத்தினை பெரிய அளவில் அறிமுகம் செய்தது. இதன் பின்பு ஒருமாத காலத்தில் HTC நிறுவனமும் அதன் பின் 2014 இல் சாம்சுங் ( samsung ) நிறுவனமும் அறிமுகபடுத்தியது. இன்றைய தினத்தில் நூறு டோலர்களிற்கு மதிக்கத்தக்க கையடக்க தொலைபேசிகளில் கூட இந்த தொழில்நுட்பத்தை காண கூடியதாக உள்ளது.
# கைரேகை அங்கீகாரம்

## கைரேகை அங்கீகாரத்திற்கான நெறிமுறைகள்

இணைத்துப் பார்த்து சரிபார்க்கும் நெறிமுறைகளே இங்கே பயன்படுத்தபடுகின்றன. இவை முதலில் உட்செலுத்தபட்டிருக்கும் கைரேகையினையும் பின்பு உள்வாங்கும் கைரேகையினையும் முழுவதுமாக அல்லது கைரேகையின் சில நுண்ணிய அம்சங்களை மட்டும் முன் உட்செலுத்தபட்டதுடன் சரியாகப் பொருந்துகிறதா எனச் சரிபார்த்து முடிவுகளைத் திரையில் வெளிக்காட்டும்.
# கைரேகை அங்கீகாரம்

## தொழில்நுட்பத்தின் தகர்வு

2002 இல், ஜப்பானை சேர்ந்த ஒரு ரகசியக்குறியீட்டாளர் இத் தொழில்நுட்பத்தை எப்படி செயலிழக்க செய்ய முடியும் என்று விளக்கம் காட்டினர். இவர் செய்த ஐந்து சோதனைகளுள் நான்கு சோதனைகளில் இந்தத் தொழில்நுட்பத்தை இவர் செயலிழக்கச் செய்துள்ளார் என்பது குறிப்பிடத்தக்கது. இதில் பிரமிக்க தக்க விஷயம் என்னவென்றால் இவர் இந்தச் செயலைத் தனது வீட்டில் கிடைக்கும் சிறுசிறு பொருட்களைக் கொண்டே இதைச் செய்துள்ளார் என்பது குறிப்பிடத்தக்கது.
# காஜா முகையதீன் சிஷ்தி, அஜ்மீர்

**காஜா முகையதீன் சிஷ்தி** (1141 - 1236) அவர்கள் ஏழைகளின் புரவலர் என பொருள்படும் கரீப் நவாஸ் என்று அழைக்கப்படுகிறார். இவர் தெற்காசியாவில் இருந்த இசுலாமிய சூபி ஞானி, இமாம் , இஸ்லாமிய அறிஞர் மற்றும் தத்துவஞானி ஆவார் . இவர் மூலமே இந்தியத் துணைக்கண்டத்தில் இசுலாமிய சூபியம் அறிமுகப்படுத்தப்பட்டது. பல்வேறு முகலாய பேரரசர்கள் சிஷ்தியை பின்பற்றினர். இவர் வழியை பின் பற்றுபவர்கள் சிஷ்தியாக்கள் எனப்படுகின்றனர்.
# காஜா முகையதீன் சிஷ்தி, அஜ்மீர்

## அஜ்மீர் தர்கா

காஜா முகையதீன் சிஷ்தி அவர்கள் அடங்கியுள்ள அடக்கத்தலம் அஜ்மீர் தர்கா என்றழைக்கப் படுகிறது. இது இந்தியாவின் ராஜஸ்தான் மாநிலத்தில் அஜ்மீர் மாவட்டத்தில் அமைந்துள்ளது.
# காஜா முகையதீன் சிஷ்தி, அஜ்மீர்

## கலாச்சார அஞ்சலி

காஜா முகையதீன் சிஷ்திக்கு அஞ்சலி செலுத்த 2008 ம் ஆண்டு வெளியான ஜோதா அக்பர் திரைபடத்தில் "காஜா மேரே காஜா" என்ற பாடல் இசையமைப்பாளர் ஏ.ஆர்.ரஹ்மான் மூலம் இயற்றப்பட்டது.
# பிகானேர் மாவட்டம்

**பிகானேர் மாவட்டம்** (Bikaner district) மேற்கு இந்தியாவில் அமைந்த இராஜஸ்தான் மாநிலத்தின் 33 மாவட்டங்களில் ஒன்றாகும். இராஜஸ்தானின் வடமேற்கில் தார்பாலைவனத்தில் அமைந்த இம்மாவட்டத் தலைமையிட நகரம் பிகானேர் ஆகும்.  
உலகப் புகழ் பெற்ற கர்ணி மாதா கோயில் எனும் **எலிக் கோயில்** இம்மாவட்டத்தில் உள்ளது.  
இராஜஸ்தான் மாநிலத்தின் வடமேற்கில், தார் பாலைவனப் பகுதியில் அமைந்த இம்மாவட்டம் பிகானேர் கோட்டத்தில் உள்ளது.  
பிகானேர் கோட்டத்தில் அமைந்த பிற மாவட்டங்கள்: சூரூ மாவட்டம், கங்காநகர் மாவட்டம் மற்றும் அனுமான்காட் மாவட்டம் ஆகும்.
# பிகானேர் மாவட்டம்

## புவியியல்

தார் பாலைவனத்தில் பிகானேர் மாவட்டத்தின் வடக்கில் ஸ்ரீ கங்காநகர் மாவட்டம், வடகிழக்கில் அனுமான்காட் மாவட்டம், கிழக்கில் சூரூ மாவட்டம், தென்கிழக்கில் நாகவுர் மாவட்டம், தெற்கில் ஜோத்பூர் மாவட்டம், தென்மேற்கில் ஜெய்சல்மேர் மாவட்டம், வடமேற்கில் பாகிஸ்தான் நாட்டின் பஞ்சாப் மாகாணம் எல்லைகளாக உள்ளது.
# பிகானேர் மாவட்டம்

## மாவட்ட நிர்வாகம்

பிகானேர் மாவட்டம் என ஐந்து வருவாய்க் கோட்டங்களும்;
பிகானேர், கோலயாத், கஜ்ஜுவாலா, சத்தர்கர், புகழ், நோகா, லூங்கரன்சர் மற்றும் துங்கர்கர் என எட்டு வருவாய் வட்டங்களும்; தேஷ்னோக், நோகா, துங்கர்கர், காஜுவாலா, லூங்கரன்சர், நபசர் என ஆறு நகராட்சி மன்றங்களும்; 219 ஊராட்சி மன்றங்களும்; 923 கிராமங்களையும் கொண்டுள்ளது.
# பிகானேர் மாவட்டம்

## பொருளாதாரம்

இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.
# பிகானேர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை
2,363,937 ஆக உள்ளது. கிராமப்புறங்களில் 66.14% மக்களும்; நகரப்புறங்களில் மக்களும் 33.86% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 41.19%% விகிதம் ஆக உயர்ந்துள்ளது. மக்கள் தொகையில் 1,240,801 ஆண்களும்; 1,123,136 பெண்களும் உள்ளனர். ஆயிரம் ஆண்களுக்கு 905 பெண்கள் என்ற விகிதத்தில் பாலின விகிதம் உள்ளது. 30,239 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 78 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 65.13% ஆகவும், ஆண்களின் படிப்பறிவு 75.90% ஆகவும், பெண்களின் படிப்பறிவு 53.23% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 400,554 ஆக உள்ளது.
# பிகானேர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,073,356 (87.71 %) ஆகவும்; இசுலாமிய சமய மக்கள் தொகை 235,741 (9.97 %) ஆகவும்; சமண சமய மக்கள் தொகை 30,850 (1.31 %)ஆகவும்; சீக்கிய சமய மக்கள் தொகை 20,072 (0.85 %) ஆகவும்; கிறித்தவ, பௌத்த சமய மக்கள் தொகை மிகக் குறைவாகவும் உள்ளது.
# பிகானேர் மாவட்டம்

## மக்கள் தொகையியல்

### மொழிகள்

இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
# பிகானேர் மாவட்டம்

## சுற்றுலா

- எலிகளின் கோயில் எனப்படும் கர்னி மாதா துர்க்கை கோயில்
# துன்கிந்த அருவி

**துன்கிந்த அருவி** அல்லது **துன்கிந்த நீர்வீழ்ச்சி** (*Dunhinda Falls*) என்பது இலங்கையில் பதுளை நகரிலிருந்து 5 கிலோமீற்றர் (3.1 மைல்) அப்பால் அமைந்துள்ள ஒரு அருவி ஆகும். இது இலங்கையிலுள்ள அழகிய நீர்வீழ்ச்சிகளில் ஒன்றாகும். 64 மீற்றர் (210 அடி) உயரமான இந்த நீர்வீழ்ச்சியினை புகைமூட்டமான நீர்த்துளிகள் அதன் பெயர் உருவாகுவதற்கு காரணம் (துன் என்பதன் சிங்களமொழி அர்த்தம் புகை அல்லது பனி) இது நீர்வீழ்ச்சியின் அடிப்பாகத்தினால் சூழப்பட்டுள்ளது.இந்த நீர்விழ்ச்சி பதுளை நகரத்தின் ஊடாக செல்லும் பதுளை ஓயா என்று அழைக்கப்படும் ஆற்றின் மூலம் உருவாக்கப்பட்டுள்ளது..  
கால் நடையாக நீர்வீழ்ச்சியை அடைய வேண்டுமானால் 1 கிலோமீற்றருக்கு மேலாக (0.62 மைல்) நடக்க வேண்டும். கால்நடையாக செல்லும்போது கூட துன்கிந்த என்று அழைக்கப்படும் சிறிய நீர்வீழ்ச்சியைக் காண முடியும்.  
துன்கிந்த நீர்வீழ்ச்சி மிகவும் அழகானது சேறுகள் நிறைந்த அதன் பாதையின் ஊடாக சென்று பார்ப்பதற்கு பிரயோசனமானது. அந்த வழியில் உடலை புத்துணர்ச்சியாக்கவும் களைப்பாறவும் பல மருத்துவ குடிபான வியாபாரிகள் காணப்படுகின்றனர். பார்வையாளர்கள் நீர்வீழ்ச்சியைப் பார்ப்பதற்கு வழியின் முடிவிலே பாதுகாப்பான ஓர் மேடை அமைக்கப்பட்டுள்ளதால் துணிச்சல் மிக்கவர்களால் நீர்வீழ்ச்சியின் எதிர்ப்பக்கத்திற்கு சென்று அதன் மிகவும் அழகிய காட்சியினைக் காண முடியும்.
# முக அங்கீகார அமைப்பு

**முக அங்கீகார முறைமை** (*facial recognition system*) என்பது ஒரு கணணி மென்பொருள். இந்த மென்பொருள் ஒரு மனிதனை ஒரு படத்தில் இருந்தோ அல்லது ஒரு காணொளியில் இருந்தோ அடையாளம் காணக்கூடிய ஒரு மென்பொருளாகும். முகத்தில் உள்ள சில தனித்துவமான தன்மைகளை ஒப்பிடுவதன் மூலம் இந்த நடவடிக்கை மேற்கொள்ளப்படும்.  
இவை பெரும்பாலாக கண்காணிப்பு முறைமைகளில் பாவிக்கப்படுகின்றன. இவை மட்டுமல்லாமல் வேறு உயிரியல் அங்கீகாரமான கைரேகை அங்கீகாரம் மற்றும் கண்ணிமை அங்கீகாரம் என்பதுடன் சேர்த்து பயன்படுகின்றது. அண்மைய காலங்களில் இந்த தொழில்நுட்பமானது ஒரு வர்த்தக அடையாளமாகவும் சந்தைபடுத்தும் கருவியாகவும் உள்ளது.
# முக அங்கீகார அமைப்பு

### பாரம்பரியம்

சில முக அடையாள வழிமுறைகள் முகத்தின் அடையாள சின்னங்கள் அல்லது அம்சங்கள் உதாரணமாக கண்கள,மூக்கு, தாடை அவற்றின் நிலை, அளவு மற்றும் வடிவம் மூலம் அடையாளம் காண முடியும். இந்த அம்சங்கள் பின்னர் பொருத்தமான அம்சங்கள் மற்ற படங்களில் தேட பயன்படுகின்றன. இன்னொரு முறை முக படங்களை சேமிக்கும் இடத்தில் சேமித்து பின் அதனை சுருக்கி முக அடையாளம் காணுதலுக்கு பயன்படுத்தப்படும்.  
அடையாளம் காணும் வழிமுறைகள் பிரதானமாக இரண்டாக பிரிக்கலாம். வேறுபட்ட அடையாளங்களைக் கொண்டு அறிவது மற்றது ஒத்த அடையாளங்களை கொண்டு அறிவது.
# முக அங்கீகார அமைப்பு

### முப்பரிமாண அடையாளம் காணல்.

புதிதாக உதிக்கும் உத்தியானது உறுதித்தன்மையை கூட்டும் விதமாக அமையும் முப்பரிமாண அடையாளம் காணல் ஆகும். இங்கு முப்பரிமாண உணரிகள் மூலம் முகத்தின் வடிவம் பற்றிய தகவல் பதிவாக்கப்படுகிறது. முகத்தின் வித்தியாசப்படக்கூடிய கண்கள,மூக்கு,நாடி பற்றிய தகவல்கள் உபயோகிக்கப்படுகிள்றன.  
இதன் அனுகூலமானது முக அடையாளம் காணல் வெளிச்சம் மாறுவதனால் பாதிக்கப்படாது. மற்றும் பல்வேறு பார்வை கோணங்களில் இதனை பயன்படுத்தலாம். முகத்தில் இருந்து பெறப்படும் முப்பரிமாண தரவுகள் முக அடையாளப்படுத்தலினை முன்னேற்றியுள்ளது. 3D ஆய்வுகளானது துல்லியமான உணரிகள் மூலம் வளர்ச்சியடைந்துள்ளது. உணரிகளானது அமைப்பான ஒளியை முகத்தில் செலுத்துவதன் மூலம் செயற்படுகிறது. புல உணரிகள் CMOS சிப் இல் இணைக்கப்பட்டு பல்வேறு பாகங்களை இனங்காண்கிறது.
முப்பரிமாண படம் எடுப்பதற்கான புதிய முறையானது 3D புகைப்பட கருவிகளை வெவ்வேறு கோணங்களில் பயன்படுத்தல் ஆகும். முதலாவது பொருளின் பக்கத்தையும் மூன்றாவது குறிப்பிட்ட கோணத்தில் வைத்தும் பயன்படுத்தும். இம்மூன்று குறிப்பிட்ட கோணத்தில் வைத்தும் பயன்படுத்தப்படும்.இம்மூன்று ஒரே நேரத்தில் செயற்பட்டு முக அடையாளத்திற்கு பயன்படும்.
# முக அங்கீகார அமைப்பு

### தோல் ஆய்வு

மற்றுமொரு வளரும் முறையானது தோலின் தோற்றம் பற்றிய தகவல்களை டிஜிட்டல் முறையாக பெறுதல் ஆகும். இம்முறையானது தோலின் தனித்துவமான கோடுகள்,கோலங்கள்,புள்ளிகள் கொண்டு கணித முறையிலான வடிவத்தை உருவாக்கும்.  
ஆய்வுகள் மூலம் தோல் பற்றிய தகவல் சேர்க்கப்படுவதன் மூலம் அடையாளம் காணும் திறன் 20 முதல் 25 வீதம் வரை அதிகரிப்பதாக சொல்லப்படுகிறது.
முக அடையாளம் காணுதல் என்பது ஒருவரை அடையாளம் கண்டு கொண்டு சரிபார்க்க பயன்பாடு ஆகும். இதனை டிஜிடல் உருவத்தின் மூலமோ அல்லது வீடியோ மூலமோ அறியலாம். இது பொதுவாக பாதுகாப்பு அமைப்புகளில் கைரேகை அல்லது கண் கருவிழி அடையாளம் காணல் மூலம் உயிரியலளவுகள் மூலம் ஒப்பிடப்படுகிறது. இது போன்ற வணிக அடையாளங்களே தற்போது பிரபலமாக உள்ளது.
# முக அங்கீகார அமைப்பு

### வெப்ப புகைப்படக்கருவி

முக அடையாளம் காணலை வெப்ப புகைப்படக்கருவி மூலம் வித்தியாசமான முறையில் உள்ளீட்டைப் பெறும் முறையானது தலையின் வடிவத்தை மட்டும் கருத்தில் கொள்ளும். இம்முறையில் மூக்கு கண்ணாடி,தொப்பி மற்றும் அழகுக்கலை போன்றன கவனிக்கப்படுவதில்லை. இம்முறையில் உள்ள பிரச்சனையானது முக அடையாளம் காணலுக்கான தரவுத்தளம் மட்டுப்படுத்தப்பட்டதாக இருப்பது.  
டீகோ சொகொலின்கை மற்றும் அன்ரியா செலிக்கர் ஆய்வுகள் இம்முறையை உபயோகப்படுத்துகின்றனர்.குறைந்த உணர்திறன் உள்ள,குறைந்த மின்சார உணரிகள் நீண்ட அலை வெப்ப கழியூதா கதிர்களைப் பெறுகின்றன. ஆறைக்குள்ளான உறுதித் தன்மையானது 97.05 வீதம் வெளி இடத்தில் 93.3 வீதம் மற்றும் இடைப்பட்ட நிலையில் 98.40 வீதம் பாணப்படுகின்றது. இதற்கு 240 பாடங்கள் 10 வாரங்களில் புதிய தரவுத்தளம் அமைக்க பயன்பட்டது. தரவானது வெயில்,மழை,மேக மூட்டமான நாட்களில் எடுக்கப்பட்டது.
# முக அங்கீகார அமைப்பு

## முக்கியமான பயன்பாட்டாளர்கள் மற்றும் பயன்பாடுகள்.

அவுஸ்திரேலியா மற்றும் நியுசிலாந்து வாடிக்கையாளர் சேவையானது தன்னியக்கமாக இயங்கக்கூடிய கதவுகளை முக அடையாளங் காணலை உதவியாகக் கொண்டு செயற்படுத்துகின்றன. கருசியானது நபரின் முகத்தை தான் வைத்துள்ள இலத்திரனியல் கடவுச்சீட்டு சிப் படத்துடன் ஒப்பிட்டு சரியானவரை அனுமதிக்கிறது.  
அமெரிக்காவின் லொஸ் ஏஞ்சல்ஸ் சட்டத்துறையானது கைது செய்யப்பட்டவர்களின் தரவுத் தளத்தை குற்ற ஆய்வு நடவடிக்கைகளுக்கு பயன்படுத்துகிறது.  
2013 போல் ஜக்கிய இராச்சியத்தில் ஒற்றுமையாக்கப்பட்ட தேசிய முக அடையாள தரவுத்தளம் காணப்படவில்லை. ஆயினும் சில முயற்சிகள் மேற்கொள்ளப்பட்டு ஜக்கிய இராச்சிய திணைக்களமானது 75 மில்லியன் புகைப்படங்களை கொண்ட ஏளைய தரவுத் தளத்தை உருவாக்கியுள்ளது.  
FBI ஆனது கைரேகை,கண்விழி போன்ற முக அடையாளங்களை கொண்டு விமான நிலையத்தில் கடந்து செல்லும் சசியான நபர்களை கண்டறிகிறது.  
டொகியுமன் சர்வதேச விமான நிலையமானது நூற்றுக் கணக்கான முக அடையாளங்களை கருத்தில் கொண்டு விமான நிலையத்தில் கடந்து செல்லும் பொருத்தமான நபர்களை கண்டுகொள்கிறது.
# முக அங்கீகார அமைப்பு

## முக்கியமான பயன்பாட்டாளர்கள் மற்றும் பயன்பாடுகள்.

### மேலதிக பயன்பாடுகள்

பாதுகாப்பு துறைக்கு மட்டுமன்றி முக அடையாளம் காணல் வெவ்வேறு பயன்பாடுகளையும் கொண்டது.  
2001 சூப்பர் பவுல் நிகழ்வில், புளோரிடா போலீசார் முக அடையாள மென் பொருளை கொண்டு அந்த நிகழ்வில்ப யங்கரவாதிகள் மற்றும் குற்றவாளிகள் கலந்து கொண்டார்களா என்பதைக் கண்காணிக்க பயன்படுத்தினர்.  
2000ம் ஆண்டு ஜனாதிபதி தேர்தலில் மெக்சிக்கன் அரசாங்கம் ஆனது முக அடையாளம் காணும் மென்பொருளைக் கொண்டு போலி வாக்காளர்களைத் தவிர்த்தனர். வேவ்வேறு பெயர்களில் தங்களை பதிவு செய்து பல்வேறு வாக்குகளை இடும் வாக்காளர்களை தவிர்த்தனர். துங்களிடம் உள்ள வாக்காளர் தரவு தளத்தை வருகை தரும் வாக்காளரோடு ஒப்பிட்டு கண்டுபிடித்தனர். இந்த தொழில்நுட்பமே ஜக்கிய இராச்சியத்திலும் போலி அடையாள அட்டைஇவாகன பத்திரம் பெறுவதிலும் பயன்படுத்தப்படுகிறது.  
இந்த தொழில்நுட்பம் யவஅகளில் பாதுகாப்புக்கும் பயன்படுகிறது. வுங்கி அட்டை,அடையாள அட்டைகளுக்குப் பதிலாக யவஅஇல் நபரின் புகைப்படத்தை எடுத்து யவஅ தரவுத் தளத்தோடு ஒப்பிட்டு சேவையை தொடர அனுமதிக்கிறது.  
முக அடையாளஙடகளை பயன்படுத்தி கைத்தொலைபேசி மென் பொருளை திறக்கவும் பயன்படுகிறது. முக அடையாளம் மூலம் குறிப்பிட்ட நபரே மென்பொருளை பாவிப்பதை உறுதிப்படுத்துகிறது.
# முக அங்கீகார அமைப்பு

## அநுகூலங்களும் பிரதிகூலங்களும்

வேறு தொழினுட்பங்களுடன் ஒப்பிடும் போது biometric இன் பிற உத்திகளில் முக அங்கீகாரமானது மிகவும் நம்பகமற்றதாகவும் வினைத்திறன் அற்றதாகவும் காணப்படலாம். எனினும் முக்கியமான நன்மைகளில் ஒன்றாகி பரீட்சாத்தம் செய்கின்ற பொருளின் ஒத்துழைப்பு தேவைப்படாமையை குறிப்பிடலாம். நேர்த்தியான முறையில் வடிவமைக்கப்பட்டுள்ள அமைப்பு முறையானது (system) விமான நிலையங்கள், அடுக்கு மாடிகள், பொது இடங்களில் கூட்டத்தின் மத்தியில் அமைப்பு முறை பற்றி எச்சரிக்கையுள்ளவராக இருப்பினும் அடையாளம் காணக்கூடியதாக இருக்கும். Biometric இன் பிற முறைகளான கைவிரல் அடையாளம், கண்மணியை நுட்பமாக சோதித்தல். பேச்சு மூலமாக அடையாளப்படுத்தல் போன்ற முறைகள் கூட இவ்வகையான பெரிய அடையாளப்படுத்தலை மேற்கொள்ளாது. எனினும் புகையிரத நிலையம், விமான நிலையத்தில் நிரப்பப்பட்டுள்ள பாதுகாப்பு அமைப்புகளில் முக அங்கீகார அமைப்பு முறையின் வினைத்திறன் பற்றிய கேள்விகள் எழுந்த வண்ணம்தான் உள்ளன.
# முக அங்கீகார அமைப்பு

## அநுகூலங்களும் பிரதிகூலங்களும்

### பலவீனங்கள்

முக அங்கீகார முறையில் குறைபாடுகள் காணப்படுகின்றன பொதுவாக குறைந்த ஒளி, Sunglasses, நீளமான முடிகள், பகுதியாக மூடப்பட்ட முகம் கொண்ட நபர் போன்ற இடங்களில் தெளிவற்றதன்மை காணப்படுகின்றது. இவை பொதுவாக மாறுபடுகின்ற முக பாவனைகளுக்கும் வினைத்திறன் குறைந்ததாகவே காணப்படுகின்றன.
# முக அங்கீகார அமைப்பு

## அநுகூலங்களும் பிரதிகூலங்களும்

### வினைத்திறன்

இப் பகுதிகளில் குறிப்பிடத்தக்க அளவு குற்றங்கள் குறைவதற்கு முக்கிய பங்காற்றுகிறது. முக அங்கீகார அமைப்பு பொறிமுறை நிறுவப்பட்டுள்ள பகுதிகளில் மக்கள் தாங்கள் தொடர்ந்து கண்காணிக்கப்படுகின்றோம் என்ற ஒரு வித பயத்தினாலேயே குற்றங்கள் செய்ய தயங்குகின்றனர். இக்காரணியால் குற்றங்கள் பெரிதும் குறைகின்றன.
# முக அங்கீகார அமைப்பு

## அநுகூலங்களும் பிரதிகூலங்களும்

### தனியுரிமை தொடர்பான பிரச்சினைகள்

சில அரசாங்கங்கள் அமைப்புகள் குறித்த எல்லைக்குட்பட்ட குடிமக்களின் இருப்பிடங்கள்இ செயற்பாடுகளை அவதானிக்க கூடியதாகவுள்ளது.அலுவலகங்களில் வேலைசெய்பவர்களின் உரிமைகளை பாதுகாத்து விமர்சனங்களை குறைப்பதற்கு ஏதுவாக அமைகின்றது.  
இவ்வாறு பொதுமைப்படுத்தப்பட்ட அதிகாரம் நிரம்பிய கண்காணிப்பு சிறப்புரிமையானது முறைகேடாகி அரசியல், பொருளாதாரங்களை கட்டுப்படுத்துகிறது.  
இவ்வாறான முக அங்கீகார முறையானது அடையாளப்படுத்தலில் மட்டுமல்லாது தனிநபர் சார்ந்த பிற தரவுகளையும் பெற்றுக்கொள்ள வழிவகை செய்கின்றது. உதாரணமாக தனிநபர் புகைப்படங்கள் வலைப்பதிவுகள், சமூக வலைத்தள கணக்குகள், வலைத்தள நடவடிக்கைகள், பயண முறைகள். தனிநபர் ஒருவர் முகத்தை மறைக்காதவிடத்து முக அங்கீகார கண்காணிப்பு முறையிலிருந்து தப்புவதற்கு குறைந்தளவான சந்தர்ப்பங்களே காணப்படுகின்றன. முக அங்கீகார முறையினால் அடையாளப்படுத்தப்பட்ட தனிநபர் ஒருவரினதோ அரசாங்கத்தினதோ தனிப்பட்ட தகவல்களை சேகரிக்க வழிவகுக்கிறது.  
முகநூல் போன்ற சமூக வலைத்தளங்களில் காணப்படுகின்ற தனிநபர் தரவுகள் முக அங்கீகார முறையில் பயன்படுத்தப்படுகின்றன.
சில அரசாங்கங்கள் குடிமக்களின் biometric தரவு சம்பந்தமான தனியுரிமைகளை பாதுகாக்க சட்டம் இயற்றி வருகின்றன.  
சமூக வலைத்தளங்கள் அதன் பாவனையாளர்களின் அனுமதி இல்லாமல் அறிவித்தலும் வழங்காமல் முக அங்கீகார தரவுகளை சேகரித்து சேமித்து வருகின்றன. இவ்வாறான செயற்பாடுகள் biometric தனியுரிமை சட்டத்தின் கீழ் சட்டத்தை மீறுகின்ற செயற்பாடுகளாகும்.
# ஆனி சலிவன்

**ஆனி சலிவன்** (Anne Sullivan) (1866 ஏப்ரல் 14 - 1936 அக்டோபர் 20 ) இவர், தலைசிறந்த ஆசிரியரும், பார்க்கவும் கேட்கவும் இயலாத எலன் கெல்லர் வாழ்க்கையில் புதிய விடியல் பிறக்க வழிவகுத்துத் தந்தவருமாகவும் அறியப்படுகிறார். மேலும், ஆனி என்று சுருக்கமாக அழைக்கப்படும் இவரின் முழுப்பெயர், **சோகானா ஆனி மேன்சுபீல்ட் சல்லிவன் மேசி** என மூலத்தில் அறியப்பட்டது.
# ஆனி சலிவன்

## துயர்மிகு துவக்க காலம்

அமெரிக்காவின் மாசச்சூசெட்ஸ் மாநிலத்தில் மிகவும் ஏழ்மையான குடும்பத்தில் பிறந்த ஆனி சலிவனின் பெற்றோர் கல்வியறிவு அற்றவர்களாக இருந்துள்ளனர். இவருக்கு, எட்டு வயதாக இருந்தபோது டிராக்கோமா (Trachoma) என்ற நுண்மணி இமை படல அழற்சி கண் நோயால் பீடிக்கப்பட்டு கண் பார்வை பறிபோனது. அவரது தாயும் அதே (1874) வருடத்தில் இறந்துபோக தனது குடிகார தந்தையோ; 1876-ல் பிப்ரவரி 22-ம் நாளன்று இரண்டு குழந்தைகளையும், நெருக்கடி மிகுந்த சீர்கேடுற்ற, தானசாலையில் சேர்த்துவிட்டார், அந்த ஆண்டுகளில் ஆண்கள், பெண்கள் மற்றும் சிறுவர்கள் என சுமார் 940 பேர்கள் அவ்விடுதியில் இருந்துள்ளனர். அங்கு போய்ச் சேர்ந்த மூன்றே மாதங்களில் அவரது தம்பி "சிம்மி சலிவன்" (Jimmie Sullivan) பிணியில் அகப்பட்டு இறக்க நேர்ந்தது. பார்வையை இழந்ததால் எழுதப் படிக்கவோ அல்லது வேறு திறன்களையோ கற்றுக்கொள்ளவோ இயலவில்லை. அந்த விடுதியை பார்வையிட வந்த ஒரு அதிகாரி அவரை பாஸ்டனிலுள்ள பெர்கின்சன் பார்வையற்றோர் பள்ளியில் சேர்த்துவிடப்பட்டார்.
# ஆனி சலிவன்

## கல்வியும், கண்ணொளியும்

1880-ல் அக்டோபர் 7-ம் நாள் தனது 14-வது அகவையில் சலிவன் தன் படிப்பைத் தொடங்கினார், படிப்பில் கவனம் செலுத்தி விரைவில் நல்ல முன்னேற்றம் கண்டார். அங்கு பயின்று முதன் முதலாகப் பட்டம் பெற்ற லாரா பிரிட்ஜ்மான் (Laura Bridgman) என்ற கண் பார்வையற்ற, காது கேளாத பெண்மணியிடமிருந்து பல விடயங்களைக் கற்றுக்கொண்டார். அங்கிருந்த சமயத்தில் இவரது கண்ணில் தொடர்ச்சியாகப் பல அறுவை சிகிச்சைகள் செய்யப்பட்டன. அதனால் குறிப்பிடத்தக்க வகையில் இவரது பார்வை மீட்கப்பட்டது. 20 வயதில் பட்டம் பெற்றார். கண் பார்வையற்ற, காது கேளாத தனது ஏழு வயதுக் குழந்தை ஹெலனுக்கு ஆசிரியர் தேவை என ஆர்தர் கெல்லர் என்பவர் இவர் பயின்ற நிறுவனத்தின் இயக்குநரிடம் கேட்க, அவர் அந்த வேலைக்கு இவரை சிபாரிசு செய்தார். 1887-ல் சலிவன், ஐக்கிய அமெரிக்காவின் தென் பகுதியில் அமைந்துள்ள 22-வது மாநிலமான அலபாமாவில் இருந்த அவர்கள் வீட்டுக்குச் சென்றார். எலனை இவர் சந்தித்த கணத்தில் இருவருக்குமிடையே அற்புதப் பிணைப்பு மலர்ந்தது. 49 ஆண்டு காலம் நீடித்த இந்த மகத்தான உறவில் முதலில் எலனுக்கு இவர் ஆசிரியராகவும், பின்னர் நல்ல துணையாகவும் இறுதியில் நண்பராகவும் மாறினார்.
# ஆனி சலிவன்

## சாதனையும், போதனையும்

கண் பார்வையற்ற, காது கேளாத, பேசும் திறனும் அற்ற குழந்தையான ஹெலனுக்கு புரியும் வகையில் தன் போதனை முறையை மாற்றினார். தண்ணீர் கொட்டும் குழாயின் அடியில் அவள் கையை நீட்டிப் பிடித்து, உள்ளங்கையில் w-a-t-e-r என்று மீண்டும் மீண்டும் எழுதி மனதில் அறியவைத்தார். அப்போதுதான் அந்தக் குழந்தைக்கு, தன் கையில் ஓடிக்கொண்டிருக்கும் பொருளுக்கு ஒரு பெயர் உள்ளது, அதுதான் இது என்பது புரியத் தொடங்கியது. ஆறே மாதங்களில் இவர் ஹெலனுக்கு 575 வார்த்தைகள், ஒரு சில பெருக்கல் வாய்ப்பாடுகளையும் புடையெழுத்து (பிரைய்லி (Braille) முறையையும் கற்றுக்கொடுத்தார். 1888-ல் ஹெலனை, ஐக்கிய அமெரிக்காவின் மாசச்சூசெட்ஸ் மாநிலத்தின் தலைநகரான பாஸ்டனுக்கு அழைத்துச் சென்று பெர்கின்சன் பள்ளியில் சேர்த்து அவருடனே தங்கி, கற்பித்துவந்தார்.  
ஹெலன் ரெட்க்ளிஃப் கல்லூரியில் பட்டம் பெறும்வரை அவருக்கு இவர் உறுதுணையாக நின்றார். எஜுகேஷனல் இன்ஸ்டிட்யூட் ஆஃப் ஸ்காட்லாந்து சலிவனுக்கு ஃபெலோஷிப் வழங்கியது. டெம்பிள் மற்றும் ஐக்கிய அமெரிக்காவின் மசாசுசெட்ஸ் மாநிலத்திலுள்ள ஹார்வேர்ட் பல்கலைக்கழகங்கள் (Harvard University) கவுரவப் பட்டங்களை வழங்கின. இவரைக் குறித்து ஹெலன் கெல்லர் எழுதிய ‘மை டீச்சர்’ என்ற நூல் மிகவும் பிரபலமான ஒன்றாகும். சுய முனைப்பால் மகத்தான உயரங்களை எட்டியவரும் உலகுக்கே ஒரு முன்னுதாரண ஆசிரியராகவும் பரிணமித்த **ஆனி சலிவன்** 1936-ம் ஆண்டு அக்டோபர் மாதம் 10-ம் நாள் 70-வது வயதில் காலமானார்.
# துல் ஹிஜ்ஜா

**துல் ஹிஜ்ஜா** (*Dhu al-Hijjah*, அரபி: ) என்பது இசுலாமிய ஆண்டின் பன்னிரண்டாவது மற்றும் கடைசி மாதமாகும். இசுலாமிய நாட்காட்டி ஒரு சந்திர நாட்காட்டியானதால் கிரெகொரியின் நாட்காட்டியுடன் ஒப்பிடும்போது இது ஆண்டிற்காண்டு நகருவது போன்று காட்சியளிக்கும்.  
இசுலாமிய நாட்காட்டியில், துல் ஹஜ் ஒரு மிக புனிதமான மாதம் ஆகும். இம்மாதத்தில் மக்காவிற்கு இஸ்லாமியரின் ஹஜ் (புனித பயணம்) நடைபெறுகிறது.  
துல் ஹிஜ்ஜா என்றால் " ஹஜ்ஜுடைய மாதம் " அல்லது " யாத்திரை உடையவர் " என்று பொருள்.
# துல் ஹிஜ்ஜா

## காலம்

இஸ்லாமிய நாட்காட்டி என்பது ஒரு சந்திர நாட்காட்டி ஆகும். அமாவாசை மற்றும் முதல் பிறை தோன்றும் போது போது சிறிது காலம் வித்தியாசப் பட்டு தொடங்கும். சந்திர ஆண்டு சூரிய ஆண்டை விட 11 முதல் 12 நாட்கள் குறைவாக இருப்பதால், துல் ஹஜ் மாதம் எல்லா காலப் பருவங்களிலும் மாறிவரும்.
# துல் ஹிஜ்ஜா

## துல் ஹிஜ்ஜா மாத சிறப்பு நாட்கள்

- துல் ஹிஜ்ஜா முதல் 9 நாட்கள் நோன்பு வைக்க படும்.
- துல் ஹிஜ்ஜா முதல் 10 இரவுகள் தஹஜ்ஜத் தொழ வேண்டும்.
- துல் ஹிஜ்ஜா 8,9 மற்றும் 10 தேதிகளில் ஹஜ் செய்ய வேண்டும்.
- துல் ஹிஜ்ஜா 9 ம் தேதி அரபா தினம் ஆகும்.
- துல் ஹிஜ்ஜா 9ம் தேதி முதல் 13 ம் தேதி வரை தக்பீர் கூற வேண்டும்.
- துல் ஹிஜ்ஜா 10 ம் தேதி இரவு ஈதுடைய இரவாகும்.
- ஈத் உல் அதா என்கிற பக்ரீத் பண்டிகை துல் ஹஜ் 10 ம் தேதி தொடங்குகிறது. துல் ஹஜ் 12 ம் தேதி சூரியன் மறையும் போது முடிவடைகிறது
# துல் ஹிஜ்ஜா

## இஸ்லாமிய நிகழ்வுகள்

- துல் ஹிஜ்ஜா 9 ம் தேதி மக்காவிற்கு ஹஜ் செல்லும் இஸ்லாமியர் அரஃபா குன்று அருகில் உள்ள மைதானத்தில் ஹஜ் உடைய காரியங்கள் செய்யும் அரஃபா தினம் ஆகும்.
- துல் ஹிஜ்ஜா 10 முதல் 12 வரை இஸ்லாமியர் பக்ரீத் பண்டிகை கொண்டாடுவர். இது இஸ்லாமியரின் இறைத்தூதர் இப்ராஹிம் (அலை) அவரது மகன் இஸ்மாயிலை (அலை) இறைவனுக்காக தியாகம் செய்ய விருப்பம் தெரிவித்த நிகழ்ச்சிக்காக இஸ்லாமியரால் கொண்டாடப்படுகிறது.
- துல் ஹிஜ்ஜா 18 ம் தேதி கலிபா உஸ்மான்(ரலி) நினைவு தினம்.
# பார்மேர் மாவட்டம்

மாநிலத்தில் பார்மர் மாவட்டத்தின் அமைவிடம்]]  
**பார்மேர் மாவட்டம்** (Barmer District - बाडमेर जिला), மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் பார்மேர் ஆகும்.  
இராஜஸ்தான் மாநிலத்தின் தார் பாலைவனம் பகுதியில் அமைந்த இம்மாவட்டம் ஜோத்பூர் கோட்டத்தில் உள்ளது.  
நிலப்பரப்பில் பார்மர் மாவட்டம், இராஜஸ்தான் மாநிலத்தின் மூன்றாவதும், இந்திய மாவட்டங்களில் ஐந்தாவது பெரிய மாவட்டமாகும்.  
இம்மாவட்டத்தில் அண்மையில் பாறை எண்ணெய் கண்டுபிடிக்கப்பட்டுள்ளது.
# பார்மேர் மாவட்டம்

## நிலவியல்

மணற்பரப்பு]]  
தார் பாலைவனத்தின் மேற்கு பகுதியில் அமைந்த பார்மர் மாவட்டத்தின் வடக்கில் ஜெய்சல்மேர் மாவட்டம், தெற்கில் ஜாலாவார் மாவட்டம், கிழக்கில் ஜோத்பூர் மாவட்டம் மற்றும் பாலி மாவட்டம், மேற்கில் பாகிஸ்தான் எல்லைகளாகக் கொண்டது.  
இம்மாவட்டத்தில் பாயும் 480 கிலோ மீட்டர் நீளம் கொண்ட லூனி ஆறு, ஜாலாவார் மாவட்டம் வழியாக கட்ச் வளைகுடாவில் கலக்கிறது.  
இம்மாவட்டத்தின் கோடைகால வெப்பம் 46&nbsp;°C முதல் 51&nbsp;°C முடிய வரை உள்ளது. குளிர்காலத்தில் வெப்பநிலை பூஜ்ஜியம் பாகைக்கு கீழ் செல்கிறது. ஆண்டு சராசரி மழை அளவு 277&nbsp;மிமீ ஆகும்.
# பார்மேர் மாவட்டம்

## பொருளாதாரம்

இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.
# பார்மேர் மாவட்டம்

## மாவட்ட நிர்வாகம்

பார்மர் மாவட்டம் பார்மர், பைத்தூ, சோதான், குடா மாலினி, பஞ்சபத்திரா, ராம்சர், சியோ மற்றும் சிவானா என எட்டு வருவாய் வட்டங்களையும்; 17 ஊராட்சி ஒன்றியங்களையும், 2160 கிராமங்களையும் கொண்டுள்ளது.
# பார்மேர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 2,603,751 ஆக உள்ளது. கிராமப்புறங்களில் 93.02% மக்களும்; நகரப்புறங்களில் மக்களும் 6.98% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 32.52%% விகிதம் ஆக உயர்ந்துள்ளது. மக்கள் தொகையில் 1,369,022 ஆண்களும்; 1,234,729 பெண்களும் உள்ளனர். ஆயிரம் ஆண்களுக்கு 902 பெண்கள் என்ற விகிதத்தில் பாலின விகிதம் உள்ளது. 28,387 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 56.53% ஆகவும், ஆண்களின் படிப்பறிவு 70.86% ஆகவும், பெண்களின் படிப்பறிவு 40.63% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 501,522 ஆக உள்ளது.
# பார்மேர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,244,882 (86.22 %) ஆகவும்; இசுலாமிய சமய மக்கள் தொகை 321,192 (12.34 %) ஆகவும்; சமண சமய மக்கள் தொகை ஆகவும்; சீக்கிய சமய மக்கள் தொகை 34,010 (1.31 %) ஆகவும்; கிறித்தவ, பௌத்த சமய மக்கள் தொகை மிகக் குறைவாகவும் உள்ளது.
# பார்மேர் மாவட்டம்

## மக்கள் தொகையியல்

### மொழிகள்

இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
# பார்மேர் மாவட்டம்

## மாவட்டப் பிரிப்பு

இம்மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய பலோத்ரா மாவட்டம் நிறுவப்பட்டது.
# பார்மேர் மாவட்டம்

## இதனையும் காண்க

- இராஜஸ்தான் மாவட்டப் பட்டியல்
# 1552

ஆண்டு **1552** (MDLII) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு நெட்டாண்டு ஆகும்.
# 1552

## நிகழ்வுகள்

- மார்ச் 26 &ndash; குரு அமர் தாஸ் சீக்கியர்களின் 3வது குருவாகத் தேர்ந்தெடுக்கப்பட்டார்.
- ஏப்ரல் &ndash; பிரான்சின் இரண்டாம் என்றிக்கும், புனித உரோமைப் பேரரசர் ஐந்தாம் சார்ல்சிற்கும் இடையில் போர் மூண்டது.
- பாரசீக வளைகுடாவில், உதுமானியப் பேரரசின் செங்கடல் கடற்படை போர்த்துக்கீசரின் ஓர்முசு தீவைத் தாக்கினர்.
- மாறன் அகப்பொருள் என்ற பாட்டியல் இலக்கண நூல் அரங்கேறியது.
# 1552

## பிறப்புகள்

- சூன் 2 &ndash; முதலாம் இராச உடையார், மைசூர் அரசர் (இ. 1617)
- அக்டோபர் 6 &ndash; மத்தேயோ ரீச்சி, இத்தாலிய மதகுரு (இ. 1610)
# 1552

## இறப்புகள்

- டிசம்பர் 2 &ndash; பிரான்சிஸ் சவேரியார், எசுப்பானிய மதப்பரப்புனர் (பி. 1506)
# அரபா தினம்

**அரபா தினம்** (*Day of Arafah*, அரபி: ) இசுலாமிய நாட்காட்டி யில் பன்னிரண்டாவது மாதமான துல் ஹஜ் 9 ம் தேதி கடைபிடிக்கப் படுகிறது. அரபா தினம் அன்று மக்காவிற்கு ஹஜ் செல்லும் இஸ்லாமியர் அரபா குன்று அருகில் உள்ள மைதானத்தில் ஹஜ் உடைய காரியங்கள் செய்வர்.ஹஜ்ஜுப் பெருநாளைக்கு முதல் தினம் அரபா தினமாகும்.
# அரபா தினம்

## அரபா தினத்தின் சிறப்புகள்

- அரபா தினம் ஹஜ் பெருநாளைக்கு முதல் தினம் ஆகும்.
- அரபா தினத்தில் இசுலாமிய இறைத்தூதர் முகம்மது நபியின் இறுதிப் பேருரை நடைபெற்றது.
- அரபா தினம் அன்று மக்காவிற்கு ஹஜ் செல்லும் இஸ்லாமியர் அரபா குன்று அருகில் உள்ள அரபா மைதானத்தில் ஒன்றுகூடி இறைவனிடம் பாவமன்னிப்பு கேட்பர்.
- ஹஜ் செல்ல வசதி இல்லாதோர் அரபா தினத்தில் அவரவர் இடத்திலேயே நோன்பு வைப்பர்.
# பாப்ரி–பெரோ தலையீட்டுமானி

ஒளியியலில், **பாப்ரி–பெரோ தலையீட்டுமானி** (*Fabry–Pérot interferometer*) அல்லது **எட்டலான்** (*Etalon*) என்பது ஒளியின் அலைநீளத்தை அளக்கப் பயன்படும் ஒரு கருவி. இக்கருவி சாரலசு பாப்ரி, அல்பிரட் பெரோ ஆகியோரின் பெயரால் அழைக்கப்படுகிறது.
# பாப்ரி–பெரோ தலையீட்டுமானி

## கணக்கீடு

கண்ணாடிகளின் இடையே தொலைவை வேறுபடுத்துவது கொண்டு அடுத்தடுத்த ஒத்ததிர்வு பெறபடுகிறது இந்த அதிர்வை எளிமையாக கண்கிட்டுவிடலம்.  
<math>n* \lambda/2=l </math>  
இதில் λ என்பது ஒளியின் அலைநீளம், *l* கண்ணாடிகளின் இடையே உள்ள தொலைவு, *n* என்பது அரை அலைநீளத்தை பெருக்கும் முழு (integer) எண்.  
ஒத்ததிர்வு ஒளியின் அலைநீளத்தை கணக்கிட  
<math>\lambda=2l /n </math>  
மேலும் <math>f=c/\lambda</math>, n அவது ஒத்ததிர்வு ஒளியின் அதிர்வை கணக்கிட  
<math>f_n=n*c/2l </math>  
ஒவ்வொரு (*n+1)* ஒத்ததிர்வு சமயத்திலும் ஒளியின் அதிர்வை கணக்கிட  
<math>f_n+1= (n+1)*\frac{c}{2l}</math>  
ஒளி அதிர்வின் மற்றதை கணக்கிட  
<math>\Delta f =\ ( \frac{c}{2l} \ )</math>  
ஒளி அதிர்வின் பிரிவு, கண்ணாடிகளின் இடையே உள்ள தொலைவை பொறுத்தே அமைகிறது.
# 1553

ஆண்டு **1553** (MDLIII) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு சாதாரண ஆண்டு ஆகும்.
# 1553

## நிகழ்வுகள்

- சூலை 10 &ndash; இங்கிலாந்தின் ஆறாம் எட்வர்டு மன்னர் இறந்து நான்கு நாட்களின் பின்னர் மன்னரின் ஒன்றுவிட்ட சகோதரி ஜேன் கிரே இங்கிலாந்தின் அரசியாக அறிவிக்கப்பட்டார். அடுத்த ஒன்பது நாட்களுக்கு இவர் அரசியாகப் பதவியில் இருந்தார்.
- சூலை 18 &ndash; முதலாம் மேரி இங்கிலாந்தின் அரசியாக இலண்டன் மேயரினால் அறிவிக்கப்பட்டார்.
- சூலை 19 &ndash; முதலாம் மேரி இங்கிலாந்தின் அரசியாக முடிசூடினார்.
- ஆகத்து 22 &ndash; ஜேன் கிரேயின் ஆதரவாளரான நோர்தம்பர்லாந்து இளவரசர் ஜோன் டட்லி தூக்கிலிடப்பட்டார்.
- ஆகத்து &ndash; இங்கிலாந்தின் நாடுகாண்பயணி ரிச்சார்டு சான்சிலர் வெள்ளைக் கடலைக் கடந்து உருசியா சென்று, இங்கிலாந்துக்கும், உருசியாவிற்கும் இடையில் வணிகத்தை ஆரம்பித்தார்.
- செப்டம்பர் &ndash; இங்கிலாந்தில் ஆங்கிலிக்க ஆயர்கள் கைது செய்யப்பட்டனர். ரோமன் கத்தோலிக்க ஆயர்கள் மீளப் பணியில் அமர்த்தப்பட்டனர்.
# 1553

## இறப்புகள்

- பெப்ரவரி 17 - மூன்றாம் சாமராச உடையார், மைசூர் மன்னர் (பி. 1492)
# பான்ஸ்வாரா மாவட்டம்

**பான்ஸ்வாரா மாவட்டம்** (Banswara District) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் **பான்ஸ்வாரா** ஆகும்.
இராஜஸ்தான் மாநிலத்தினின் தெற்குப் பகுதியில் அமைந்த இம்மாவட்டம் உதய்பூர் கோட்டத்தில் உள்ளது.
# பான்ஸ்வாரா மாவட்டம்

## அமைவிடம்

4,522 சதுர பரப்பளவு கொண்ட இம்மாவட்டத்தின் வடக்கில் உதய்பூர் மாவட்டம், வடகிழக்கில் பிரதாப்கர் மாவட்டம், கிழக்கிலும், தென்கிழக்கிலும் மத்தியப் பிரதேசம், தென்மேற்கில் குஜராத் மாநிலம், மேற்கில் டூங்கார்பூர் மாவட்டம் எல்லைகளாகக் கொண்டது
# பான்ஸ்வாரா மாவட்டம்

## வரலாறு

பன்ஸ்வாரா எனும் சுதேச சமஸ்தானத்தின் பெயரில் இம்மாவட்டத்தை அழைப்பர்.
பன்ஸ்-வாரா எனில் மூங்கில் காடு எனப்பொருள். இப்பகுதியில் அடர்ந்த மூங்கில் காடுகள் கொண்டதால் இப்பகுதிக்கு பன்ஸ்வாரா எனப்பெயராயிற்று.
# பான்ஸ்வாரா மாவட்டம்

## பொருளாதாரம்

இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் ஒன்றாக இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.
# பான்ஸ்வாரா மாவட்டம்

## மாவட்ட நிர்வாகம்

பன்ஸ்வாரா மாவட்டம், மூன்று உட்கோட்டங்களையும்; பன்ஸ்வரா, கார்கி பன்ஸ்வாரா, காடோல், குசால்காட், பாகிதோரா என ஐந்து வருவாய் வட்டங்களையும், தல்வாரா, கார்கி, காடோல், பீபல் குண்ட், பாகிதோரா, அனந்தபுரி, குசால்காட் மற்றும் சஜ்ஜன்காட் என எட்டு ஊராட்சி ஒன்றியங்களையும்; குசால்காட், தன்பூர், காடோல், பன்ஸ்வாரா மற்றுஇம் பாகிதோரா என ஐந்து சட்டமன்ற தொகுதிகளையும் கொண்டுள்ளது.
# பான்ஸ்வாரா மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 1,797,485 ஆக உள்ளது. கிராமப்புறங்களில் 92.92% மக்களும்; நகரப்புறங்களில் மக்களும் 7.10% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 26.53%% விகிதம் ஆக உயர்ந்துள்ளது. மக்கள் தொகையில் 907,754 ஆண்களும்; 889,731 பெண்களும் உள்ளனர். ஆயிரம் ஆண்களுக்கு 980 பெண்கள் என்ற விகிதத்தில் பாலின விகிதம் உள்ளது. 4,522 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 397 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 56.33% ஆகவும், ஆண்களின் படிப்பறிவு 69.48% ஆகவும், பெண்களின் படிப்பறிவு 43.06% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 325,283 ஆக உள்ளது.
# பான்ஸ்வாரா மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 1,701,234 (94.65 %) ஆகவும்; இசுலாமிய சமய மக்கள் தொகை 48,834 (2.72 %) ஆகவும்; சமண சமய மக்கள் தொகை 22,613 (1.26 %)ஆகவும்; கிறித்தவ, மக்கள் தொகை 22,250 (1.24 % ) சீக்கிய சமய, பௌத்த சமய மக்கள் தொகை மிகக் குறைவாகவும் உள்ளது.
# பான்ஸ்வாரா மாவட்டம்

## மக்கள் தொகையியல்

### மொழிகள்

இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் இராச்சசுத்தானி, வாக்ரி, போன்ற வட்டார மொழிகளும் இம்மாவட்டத்தில் பேசப்படுகிறது.
# எல்லப்பாளையம்

**எல்லப்பாளையம்** (*Ellapalayam*) என்பது தமிழ்நாடு, ஈரோடு மாவட்டத்தில் அமைந்துள்ள விவசாயம் சார்ந்த ஒரு கிராமம் ஆகும். மேலும் இது ஈரோடு ஊராட்சி ஒன்றியத்துக்குட்பட்ட எல்லப்பாளையம் ஊராட்சியின் தலைமைக் கிராமம் ஆகும்.. இங்கு நெல், கரும்பு, மஞ்சள் மற்றும் வாழை போன்றவை அதிகம் பயிர் செய்யப்படுகின்றன. ஈரோட்டிலிருந்து நகரப் பேருந்து எண் 38, இந்த ஊர் வழியாக அம்மன்கோவில் வரை செல்கிறது.
# உதய்பூர் மாவட்டம்

மாநிலத்தில் உதய்பூர் மாவட்டம் - எண் 3]]
**உதய்பூர் மாவட்டம்** (Udaipur District) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் உதய்பூர் ஆகும்.
இராஜஸ்தான் மாநிலத்தின் மேற்கு பகுதியில் அமைந்த இம்மாவட்டம் உதய்பூர் கோட்டத்தில் உள்ளது. உதய்பூர் மாவட்டப் பகுதிகளைக் கொண்ட உதய்பூர் இராச்சியம், பிரித்தானிய இந்தியாவின் ஆட்சியில் சுதேச சமஸ்தானமாக இருந்தது.
# உதய்பூர் மாவட்டம்

## அமைவிடம்

உதய்பூர் மாவட்டத்தின் வடமேற்கில் ஆரவல்லி மலைத்தொடர்கள் செல்லும் சிரோஹி மாவட்டம் மற்றும் பாலி மாவட்டம், வடக்கில் ராஜ்சமந்து மாவட்டம், கிழக்கில் சித்தோர்கார் மாவட்டம், தென்கிழக்கில் பான்ஸ்வாரா மாவட்டம், தெற்கில் துங்கர்பூர் மாவட்டம், தென்மேற்கில் குஜராத் மாநிலம் எல்லைகளாக அமைதுள்ளது.
# உதய்பூர் மாவட்டம்

## மாவட்டப் பிரிப்பு

உதய்ப்பூர் மாவட்டத்தின் சில வருவாய் வட்டங்களைக் கொண்டு 7 ஆகஸ்டு 2023 அன்று புதிய சலும்பர் மாவட்டம் நிறுவப்பட்டது.
# உதய்பூர் மாவட்டம்

## புவியியல்

11,724 சதுர கிலோ மீட்டர் பரப்பளவு கொண்ட இம்மாவட்டம் பொதுவாக மலைகளால் சூழ்ந்தது. ஆரவல்லி மலைத்தொடர்களில் உற்பத்தியாகும் சபர்மதி ஆறு, மாவட்டத்தின் மேற்கு பகுதியில் பாய்ந்து குஜராத் மாநிலத்திற்குச் செல்கிறது. மாவட்டத்தின் வடக்கில் பாயும் பனாஸ் ஆறு உதய்பூர் நகரத்தின் வழியாக பாய்கிறது.
மாவட்டத்தின் மத்திய மற்றும் தெற்கு பகுதிகளில் மாகி ஆறு, சோம் ஆறு, மற்றும் கோமதி ஆறுகள் பாய்கிறது.
# உதய்பூர் மாவட்டம்

## மாவட்ட நிர்வாகம்

உதய்பூர் மாவட்டம் கிர்வா, கொவுண்டா, கேர்வாடா, ரிஷபதேவ், மாவ்லி, வல்லபநகர், கோத்தா, ஜதோல் லசாடியா, சலும்பர் மற்றும் சாரதா என பதினோறு வருவாய் வட்டங்களைக் கொண்டது.
# உதய்பூர் மாவட்டம்

## பொருளாதாரம்

இம்மாவட்டத்தில் செம்பு, துத்தநாகம், ஈயம், வெள்ளி, சுண்ணாம்புக் கற்கள், கனிமப் பாறைகள், பாஸ்பேட், அஸ்பெஸ்டாஸ், சலவைக் கற்கள் கிடைக்கிறது.  
இந்தியாவில் பொருளாதாரத்தில் மிகவும் பின் தங்கிய 250 மாவட்டங்களில் உதய்பூர் மாவட்டத்தையும் (இராஜஸ்தான் மாநிலத்தில் பொருளாதாரத்தில் மிகவும் பின் தங்கிய 13 மாவட்டங்களில் உதய்பூர் மாவட்டமும் ஒன்று) இம்மாவட்டத்தையும் 2006-ஆம் ஆண்டில் இந்திய அரசு அறிவித்துள்ளது. எனவே இம்மாவட்டத்தின் ஊராக வளர்ச்சித் திட்டங்களுக்கு இந்திய அரசின் பஞ்சாயத்து ராஜ் அமைச்சகம் ஆண்டு தோறும் நிதியுதவி வழங்குகிறது.
# உதய்பூர் மாவட்டம்

## மக்கள் தொகையியல்

2011 ஆம் ஆண்டு இந்திய மக்கள் தொகை கணக்கெடுப்பின் படி இம்மாவட்டத்தின் மொத்த மக்கள் தொகை 3,068,420 ஆக உள்ளது. கிராமப்புறங்களில் 80.17% மக்களும்; நகரப்புறங்களில் மக்களும் 19.83% வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி 23.69% % விகிதம் ஆக உயர்ந்துள்ளது. மக்கள் தொகையில் 1,566,801 ஆண்களும்; 1,501,619 பெண்களும் உள்ளனர். ஆயிரம் ஆண்களுக்கு 958 பெண்கள் என்ற விகிதத்தில் பாலின விகிதம் உள்ளது. 11,724 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 262 மக்கள் வீதம் வாழ்கின்றனர். இம்மாவட்டத்தின் சராசரி படிப்பறிவு 61.82 % ஆகவும், ஆண்களின் படிப்பறிவு 74.74 % ஆகவும், பெண்களின் படிப்பறிவு 48.45 % ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை 508,550 ஆக உள்ளது.
# உதய்பூர் மாவட்டம்

## மக்கள் தொகையியல்

### சமயம்

இம்மாவட்டத்தில் இந்து சமயத்தவரின் மக்கள் தொகை 2,869,976 (93.53 %) ஆகவும்; இசுலாமிய சமய மக்கள் தொகை 104,307 (3.40 %) ஆகவும்; சமண சமய மக்கள் தொகை 78,647 (2.56 %)ஆகவும்; சீக்கிய, கிறித்தவ, பௌத்த சமய மக்கள் தொகை மிகக் குறைவாகவும் உள்ளது.
# உதய்பூர் மாவட்டம்

## மக்கள் தொகையியல்

### மொழிகள்

இராஜஸ்தான் மாநிலத்தின் ஆட்சி மொழியான இந்தி மொழியுடன், பஞ்சாபி, உருது மற்றும் இராச்சசுத்தானி, மார்வாரி போன்ற வட்டார மொழிகளும் இம்மாவட்டத்தில் பேசப்படுகிறது.
# உதய்பூர் மாவட்டம்

## இதனையும் காண்க

- சலும்பர் மாவட்டம்
- உதய்பூர் இராச்சியம்
- இராஜஸ்தான் மாவட்டப் பட்டியல்
# கன்சியாம் தாசு பிர்லா

**ஜி. டி. பிர்லா** என்றறியப்படும் **கன்சியாம் தாசு பிர்லா** (Ghanshyam Das Birla- G.D. Birla) (1894 ஏப்ரல் 10 - 1983 சூன் 11) இந்தியத் தொழில்துறையின் முக்கியத் தூண்களில் ஒருவரும், பிர்லா சாம்ராச்சியத்துக்கு அத்திவாரம் இட்டவருமாகவும், மற்றும் இந்திய அரசால் வழங்கப்படும், இந்திய நாட்டின் இரண்டாவது உயரிய குடியியல் விருதான பத்ம விபூசண் (1957-ல்) விருது பெற்றவராகவும் அறியப்படுகிறார்.
# கன்சியாம் தாசு பிர்லா

## ஆரம்பகால வாழ்க்கை

ஜி. டி. பிர்லா, இந்தியாவின் இராசத்தான் மாநிலம் சூன்சூனு மாவட்டத்திலுள்ள (Jhunjhunu district) பிலானி எனும் சிறுநகரில் ஒரு மார்வாடி குடும்பத்தில் 1894 ஏப்ரல் 10-ம் நாள் பிறந்தார். உள்ளூரிலேயே ஒரு ஆசிரியரிடம் எண் கணிதம் மற்றும் இந்தியில் ஆரம்பக் கல்வியை கற்றார். தந்தையும் வியாபாரி என்பதால் அவரது உதவியுடன் கல்கத்தா சென்று வியாபார உலகில் அடியெடுத்து வைத்த ஜி. டி. பிர்லா, அவரது குடும்ப தொழிலான தரகு வியாபாரம் செய்தார், பின்னர் பிர்லா சணல் தொழிற்சாலையைத் தொடங்கினார். இவர் வர்த்தகத்தில் ஈடுபட்டது ஐரோப்பிய வியாபாரிகளுக்குப் பிடிக்கவில்லை. இவரது வளர்ச்சியைத் தடுக்கும் முனைப்பில் ஈடுபட்டனர். ஆனால் எல்லாத் தடைகளையும் தாக்குப்பிடித்தார். முதல் உலகப் போரின் தாக்கத்தால் பிரித்தானிய சாம்ராச்சியம் வியாபாரத்தில் திணறிக்கொண்டிருந்தது. இதைத் தனக்குச் சாதகமாகப் பயன்படுத்திக்கொண்டார். வியாபாரம் அசுர வளர்ச்சி கண்டது. 1919-ல் உலகப் போர் முடிந்தவுடன் பிர்லா அண்டு பிரதர்சு லிமிடெட் நிறுவனத்தைத் தொடங்கினார். அதே ஆண்டில் குவாலியரில் சவுளி ஆலை தொடங்கினார். இது ரயான் என்கிற சிந்தடிக் ஆடைகள் பிரபலமடைய காரணமாக இருந்தது.
# கன்சியாம் தாசு பிர்லா

## பிர்லாவின் பின்புலம்

18-ஆம் நூற்றாண்டில், பிற்காலத்தில் பிர்லா குழுமம் எனகிற தொழில் சாம்ராச்சியத்துக்குப் அடித்தளம் போட்டவர் ஷிவ் நாராயண பிர்லா (Shiv Narayan Birla) என்பவராவார். இவர், மார்வாரிகளின் பாரம்பரியமான வட்டிக்கடை வியாபாரத்திலிருந்து பருத்தி வியாபாரத்துக்கு மாறினார். புதிய தொழிலைச் செம்மையாகச் செய்வதற்காக, சொந்த ஊரான இராசத்தானிலுள்ள பிலானியிலிருந்து, மேற்கு வங்கத்தின் தலைநகரான கல்கத்தாவுக்குப் போய்த் தங்கி வியாபாரத்தில் நல்ல லாபம் கண்ட பிறகு, பிலானிக்குத் திரும்பிச் சென்று அங்கு ஒரு பெரிய வீடு கட்டினார். அந்தக் கட்டிடம் இன்றும் “**பிர்லா பங்களா**’ என்ற பெயரில் விளங்குகிறது.  
நாராயண பிர்லா குடும்பத்தினரால் தத்து எடுக்கப்பட்ட பல்தேவ் தாஸ் பிர்லா (Baldev Das Birla) என்பவரும் பூல் சந்த் சொடானி என்பவரும் கூட்டுச் சேர்ந்து அபின் எனும் போதையூட்டுகிற, வலிநீக்கி மருந்துப்பொருள் அல்லது போதைப் பொருள் வியாபாரத்தில் ஈடுபட்டனர். இவ்விருவரும் கோடிக்கணக்கில் கொழுத்த லாபம் சம்பாதித்தனர் இருந்தபோதிலும், 1916-ல் பல்தேவ் தாசு பிர்லாவின் அண்ணன் சூகல் கிசோர் பிர்லா (Jugal Kishore Birla) ஒரு சிக்கலில் சிக்கிக் கொண்டதால், மூன்று மாத காலம் தலைமறைவானார். மற்றொரு புறம், பல்தேவ் தாசு பிர்லாவின் மகனாகிய ஜி.டி.பிர்லா என்கிற கன்சியம் தாசு பிர்லா தலையெடுத்து, வியாபாரத்தைப் பல புதிய தொழில்களை ஏற்படுத்தி விரிவுபடுத்தினார்.
# கன்சியாம் தாசு பிர்லா

## பிர்லாவின் பின்புலம்

### பொற்காலம்

19-ஆம் நூற்றாண்டின் ஆரம்ப காலத்தில் ஜி.டி.பிர்லாவால் தொடங்கப்பட்ட நவீன தொழில்கள்தான் இன்றும் பிர்லா குழுமங்களின் “பெருநிறுவன’ (Corporate) கழகங்களாக வளர்ந்துள்ளன. அவர்தான் வட்டிக் கடையிலிருந்து தொழிற்சாலைகளுக்கு முழுமையாக மாற்றம் பெற்று, கல்கத்தாவிலேயே நிரந்தரமாகத் தங்கி வங்காளத்தில் பெரிய அளவில் நடைபெற்றுவந்த சணல் தொழிலில் ஈடுபட்டார். அத்தொழில் ஜி.டி. பிர்லாவுக்குக் கை கொடுத்தது. பின்பு, முதல் உலகப் போர் மூண்டதன் தாக்கத்தால் பிரிட்டிசு சாம்ராச்சியம் மூச்சுத் திணறிக் கொண்டிருந்தது. அதை தனக்குச் சாதகமாக்கிகொண்ட ஜி.டி.பிர்லா, சந்தர்ப்பத்தை சரியாக பயன்படுத்தி அவரது தொழிலை அசுர வேகத்தில் வளர்த்தெடுத்தார். முதல் உலகப் போர் முடிந்த பிறகு, 1919-ல் ரூ.50 லட்சம் மூலதனத்துடன் பிர்லா சகோதரர்கள் லிமிடெட் என்கிற நிறுவனம் தொடங்கினார், அதே ஆண்டில் குவாலியரில் சவுளி ஆலையைத் தொடங்கியதோடு பிற்காலத்தில் “ரயான்’ என்கிற “கூட்டிணைவுக’ (Synthetic) ஆடைகள் பிரபலமடைய காரணமாக இருந்தது. மேலும், இந்தியாவில் நீண்டகாலம் பிரபலமாக இருந்த “அம்பாசிடர்’ சீருந்துகளை உற்பத்தி செய்த “இந்துஸ்தான் மோட்டர்ஸ்’ தொழிற்சாலையை 1952-இல் நிறுவினார் ஜி.டி.பிர்லா. தொடர்ந்து வளர்ச்சி அடைந்து வந்த பிர்லா குழுமம், நாடு சுதந்திரம் அடைந்த பிறகு, ஆங்கிலேய கம்பெனிகளுக்குச் சொந்தமான தேயிலைத் தோட்டங்களையும், சவுளி ஆலைகளையும் வாங்கியது. அது மட்டும் அல்லாமல் சிமெண்ட், ரசாயனம், ரயான், உருக்குக் குழாய்கள் என நவீன துறைகளில் நுழைந்து வெற்றிக் கொடி நாட்டியது பிர்லா குழுமம்.
# கன்சியாம் தாசு பிர்லா

## வாய்ப்பும் வளர்ச்சியும்

பிர்லா இந்திய விடுதலை இயக்கத்தின் பெரும் ஆதரவாளராக விளங்கி, அதற்கான நிதி உதவியை வழங்கி பொருளாதார விடயங்களில் காந்தியடிகளுக்கு ஆலோசனைகளையும் வழங்கிவந்தார். 1924-ல் கேசோரம் காட்டன் மில்லை விலைகொடுத்து வாங்கினார். மேலும், 1926-ம் ஆண்டு ஜி.டி.பிர்லா பிரித்தானியாவின் இந்தியாவில் நடுவம் சட்டசபையில் அங்கத்தினராகத் தேர்வு செய்யப்பட்டார். மற்றும் சில தொழிலதிபர்களுடன் இணைந்து 1927-ல் மத்திய வர்த்தக மற்றும் தொழில் கழகத்தைத் தொடங்கி, அதன் தலைவராகவும் பதவியேற்றார். 1932-ல் காந்தியடிகள் தொடங்கிய அரிசன் சேவக் சங் என்ற அமைப்பின் தலைவரானார். ‘இந்துசுதான் டைம்சு’, ‘இந்துசுதான் மோட்டார்சு’ போன்ற தொழிற் சாலைகளை நிறுவினார். தொடர்ந்து வளர்ச்சியடைந்து வந்த பிர்லா குழுமம், நாடு சுதந்திரம் அடைந்த பிறகு ஆங்கிலேய நிறுவனங்களுக்குச் சொந்தமான தேயிலைத் தோட்டங்களையும், சவுளி ஆலைகளையும் வாங்கியது. அது மட்டுமல்லாமல் சிமென்ட், ரசாயனம், ரயான், உருக்குக் குழாய்கள், தகவல் தொழில்நுட்பத் துறை என அனைத்து நவீன துறைகளிலும் நுழைந்து வெற்றிக் கொடி நாட்டியது. 1942-ல் இந்திய மூலதனம், இந்திய மேலாண்மையைக் கொண்டு ஒரு புதிய வங்கியைத் தொடங்கும் எண்ணம் கொண்டார். அடுத்த ஆண்டே யுனைடெட் கமர்சியல் வங்கி (United Commercial Bank) (தற்போதைய யு.கோ. வங்கி) இது 1943-ஆம் ஆண்டில் யுனைடெட் கமர்சியல் வங்கி என்னும் பெயரில் கல்கத்தாவில் தொடங்கப்பட்ட வங்கியாகும், 1969-இல் மற்ற பெரிய வஙகிகளைப் போல் இதுவும் தேசியமயமாக்கப்பட்டது. அதே ஆண்டில் சவுளி தொழில்நுட்ப மேம்பாட்டுக் கழகத்தைத் தொடங்கினார்.
# கன்சியாம் தாசு பிர்லா

## காந்தியுடன் பிர்லாவின் நட்பு

ஜி.டி.பிர்லா 1916லேயே காந்தியை நேரில் சந்தித்துள்ளார். அந்தச் சந்திப்பு காலப்போக்கில் மெல்ல, மெல்ல நட்பாகவும் தோழமையாகவும் மலர்ந்தது. பிற்காலத்தில், காந்தி எப்போது டெல்லிக்கு வருகை புரிந்தாலும், பிர்லா மாளிகையில் தங்குவதும், பஜனைகள் உள்ளிட்ட தனது காரியங்களை அங்கேயே மேற்கொள்வதும் வாடிக்கை ஆயிற்று. மகாத்மா காந்தி கோட்சேயின் குண்டுக்கு இரையாகி, தனதுயிர் பிரிந்தது பிர்லா மாளிகையில்தான். காந்தி தனது கடைசி 144 நாள்களை இந்த இல்லத்தில்தான் கழித்தார். 1948-ஆம் ஆண்டு சனவரி 30-ம் நாள் காந்தி நம்மைவிட்டுப் பிரிந்தார். அந்தக் கட்டிடம் அமைந்துள்ள சாலையின் பெயர் **தீஸ் (30) ஜனவரி மார்க்** என்று பெயரிடப்பட்டுள்ளது. உலகிலேயே ஒரு சாலை. ஒரு தேதியின் பெயரில் அழைக்கப்படுவது இதுவாகத்தான் இருக்கும்! மத்திய அரசு, இந்தக் கட்டிடத்தை 1971-ல் கையகப்படுத்தி, அதை காந்தியின் நினைவு இல்லமாக (காந்தி சமிதி) மாற்றியுள்ளது; பொதுமக்களின் பார்வைக்கு வைக்கப்பட்டிருக்கும் இந்த நினைவாலயம், தில்லிக்கு வருகை புரியும் உள்நாட்டு, வெளிநாட்டு பயணிகளிடையேயும், தில்லி வாசிகளிடையேயும் மிகவும் பிரசித்தமாக உள்ளது என்பது குறிப்பிடத்தக்கது. எனும் கல்வி நிறுவனம் தொடங்கபட்டு, இந்நிறுவனம் மூலம் பல்வேறு கல்லூரிகள் மற்றும் உயர்நிலைப் பள்ளிகளை தொடங்கி இலவசமாகக் கல்வி வழங்கியது. புதுதில்லி, ஐதராபாத் உள்ளிட்ட பல நகரங்களில் வெள்ளைப் பளிங்குக் கற்களால் ஆன பிரம்மாண்டமான கோயில்களை பிர்லா குடும்பத்தினர் அமைத்துள்ளனர். ஏராளமான அறிவியல், ஆன்மிக, கல்வி மற்றும் தொழில்துறை நிறுவனங்களையும் நிறுவினார். 1957-ல் **பத்ம விபூஷண் விருது** கிடைத்தது. தன் சுய முயற்சியால் மகத்தான சாதனைகளை செய்து இந்தியாவின் தொழில் துறையை முன்னேறச் செய்த ஜி.டி.பிர்லா என்று அறியப்படும் கன்ஷ்யாம் தாஸ் பிர்லா 1983-ம் ஆண்டு சூன் மாதம் 89-வது வயதில் காலமானார்.
# ஸ்காட் கார்னி

**ஸ்காட் கார்னி** (Scott Carney சூலை 9, 1978) என்பவர் ஒரு அமெரிக்க புலனாய்வு பத்திரிகையாளர் ஆவார். இவர் அமெரிக்காவில் மானுடவியல் படித்துவிட்டு பேராசிரியராக பணிபுரிய 2006 இல் இந்தியாவந்து, சென்னையில் 2009 வரை இருந்தார். அப்போது அவருடைய மாணவி ஒருவர் தற்கொலை செய்துகொண்டார். அவரின் இறப்பு ஸ்காட் கார்னிக்கு வேறு ஒரு உலகத்தைத் திறந்து காட்டியது. அதன் பிறகுதான் உலகில் நடைபெறும் உடல் உறுப்பு தானங்களுக்குப் பின் உள்ள கறுப்புப் பக்கங்கள் அவருக்குத் தெரியவந்தன. தற்போது கொலராடோவில் வாழ்கிறார். இவர், மருத்துவ தொழில்நுட்பம் மற்றும் ஒழுக்க சிக்கல்களையும் அதன் கருப்புப் பக்கங்களை பற்றிய பல்வேறு கட்டுரைகளை பல்வேறு இதழ்களில் எழுதிவருகிறார். குறிப்பாக வ்ரைட் இதழ், மதர் ஜோன்ஸ் இதழ், பிளேபாய் , பாரின் பாலிசி, மென்ஸ் ஜர்னல் போன்ற இதழ்களிலும், அமெரிக்காவின் தேசிய பொது வானொலி போன்ற ஊடகங்களிலும் தன் இதழியல் பணிகளை ஆற்றிவருகிறார். இவருடைய முதல் புத்தகம் **சிவப்புச் சந்தை** என்னும் நூலில் The Red Market: On the trail of the world's organ brokers, bone thieves, blood farmers and child traffickers உலகின் உறுப்பு வணிக தரகர்கள், எலும்பு திருடர்கள், இரத்த அறுவடையாளர்கள், குழந்தை கடத்தல் போன்றவர்களைபற்றி ஆழமாக ஆய்வுசெய்ய தனது கள ஆய்வுகளுக்காக இந்தியாவின் பல பகுதிகளில் அபாயகரமான வகையில் அலைந்து திரிந்து பல உண்மைகளை வெளிக்கொண்டு எழுதினார். இந்த புத்தகம் வில்லியம் மாரோ / ஹார்ப்பர் காலின்ஸ் வெளியீட்டாக சூன் 2011 இல் வெளிவந்தது. இந்த நூல் தமிழில் சிவப்புச் சந்தை என்ற பெயரில் செ.பாபு ராஜேந்திரன் மொழிபெயற்பில் அடையாளம் வெளியிட்டுள்ளது. இவரின் இரண்டாவது நூல் **ஒரு வைர மலையின் இறப்பு** என்ற நூல் 2015 இல் வெளி வந்தது. A Death on Diamond Mountain: A True Story of Obsession, Madness and the Path to Enlightenment
# ஸ்காட் கார்னி

## சிவப்புச் சந்தை நூல்

மனித உயிரைக் காக்க இரத்ததானம், உடல் உறுப்பு தானம், கண் தானம் போன்றவை செய்து குறித்து தற்போது பெரிய அளவில் பரப்புரை செய்யப்படுகின்றது. ஆனால், சட்டத்துக்குப் புறம்பான உடல் சார்ந்த தசை வணிகம் உலகம் முழுவதும் நடந்து கொண்டு இருக்கிறது.
குறிப்பாக, மேற்கத்திய வளர்ந்த நாடுகளில் இந்த உறுப்புமாற்று சிகிச்சைக்கு மிகுதியான செலவு ஆவதால் மருத்துவ சுற்றுலாவாக இந்தியா, சீனா, ஆப்பிரிக்க நாடுகளுக்கு வருகின்றனர். இதை பயன்படுத்தி பெருமளவிலான கள்ள வர்த்தகர்கள் செயல்படுகிறார்கள். இந்த உடலுறுப்பு தொடர்பான கருப்பு வர்த்தகத்தை ஸ்காட் கார்னி *சிவப்புச் சந்தை* என்று குறிப்பிடுகிறார்.
எலும்பு கூடுகளை ஏற்றுமதி செய்ய கல்லறைகளை நோண்டும் எலும்புத் திருடர்கள், சிறுநீரகங்களைத் திருடுபவர்கள், கார்னியாவைக் திருடும் மருத்துவர்கள், மனித உடலில் சுரண்டப்படும் தோல்கள், பணத்துக்காக ஆபத்தான மருந்துகளைத் தங்கள் உடலில் பரிசோதனை செய்து கொள்ளும் அப்பாவிகள், சர்வதேச அளவிலான தத்தெடுக்கும் தேவைகளுக்காகக் கடத்தப்படும் குழந்தைகள் உள்ளிட்ட பல அதிர்ச்சிதரும் உண்மைகளை வெளிக்கொண்டு வந்திருக்கிறார்.
குருதி, உடலுறுப்புகள் போன்றவற்றை தானம் அளிப்பவரின் பெயரும் பெறுபவர் பெயரும் ரகசியமாக வைக்கப்படக் கூடாது; வெளிப்படையான தானமே சட்ட விரோத வர்த்தகத்தைத் தடுக்கும் என்று உறுதியாக கூறுகிறார்.
எல்லா வற்றையும்விட இந்தப் புத்தகம் தரும் முதன்மையான செய்தி, உடல் உறுப்பு மாற்று அறுவை சிகிச்சையே தேவையில்லை என்பதுதான். ஒருவர் உறுப்பு மாற்று அறுவைசிகிச்சை செய்துகொண்டால், கூடுதலாகச் சில காலம் மட்டுமே வாழ முடியும். ஆனால் அறுவைசிகிச்சைக்குப் பிறகும் அவருக்கு வேறு பக்கவிளைவுகள் வரலாம். இதற்கு மாறாக, அறுவைசிகிச்சை செய்துகொள்ளாமல் மருந்து, மாத்திரைகளையே தொடரலாம்.
உடல் உறுப்பு தானத்தால் இன்னொரு உயிரைக் காப்பாற்றலாம். ஆனால், உறுப்பு எப்படிக் கிடைத்தது என்று தெரியாத நிலையில் அப்படித் தானம் பெறாமல் இருப்பதன் மூலமும், இன்னொரு உயிரைக் காப்பாற்றலாம்' என்பதே இந்தப் புத்தகம் உணர்த்துவதாக உள்ளது.
# இராயகோபுரம், மதுரை

**இராயகோபுரம்**, மதுரை மீனாட்சி சுந்தரேசுவரர் கோயிலின் சுவாமி சன்னதி எதிரில் அமைந்த புது மண்டபத்திற்கு கிழக்கில் எழுகடல் தெரு துவங்கும் இடத்தில் அமைந்துள்ளது. இராயகோபுர கட்டிடப் பணிகள் மன்னர் திருமலை நாயக்கரால், அடிப்பகுதி வரை கட்டப்பட்ட இராயகோபுரம், திருமலை நாயக்கருக்கு பின் வந்த நாயக்க மன்னர்களால் முழுமையாக்கப்படவில்லை. இராய கோபுரம் முழுமைப் பெற்றிருந்தால் தென்னிந்தியாவில் மிகப் பெரிய கோபுரமாக விளங்கியிருக்கும்.
# இராயகோபுரம், மதுரை

## கோபுர அமைப்பு

மீனாட்சி சுந்தரேசுவரர் கோயில் கோபுரங்களின் அடிப்பகுதியை விட இராயகோபுரத்தின் அடிப்பகுதி மூன்று மடங்கு பெரிதானது. இராய கோபுரம், மதுரை திராவிடக் கட்டிடக் கலைப் பாணியில் கட்டப்பட்டது. ராயகோபுரத்தின் அஸ்திவாரத் தூண்கள் ஒரே கல்லால் ஆனது. இதன் உயரம் ஐம்பது அடி கொண்டது. அழகிய சிற்பங்களுடன் கூடிய இத்தூண்களின் அடிப்பகுதி நிலத்தில் பத்து அடி ஆழத்தில் நிலை கொண்டுள்ளது.
# இராயகோபுரம், மதுரை

## தற்போதைய நிலை

முற்றுப் பெறாத இராயகோபுரத்தைச் சுற்றிய பகுதிகளில் முளைத்த நவீன கட்டிடங்களால் இராயகோபுரம் மிகவும் சேதமடைந்துள்ளது. மேலும் இராய கோபுரச் சுவர்களை ஒட்டிய பகுதிகளில் வணிகர்கள் துணிக்கடைகள் அமைத்துள்ளதால், இராயகோபுரம் மக்கள் பார்வையிலிருந்து மறைக்கும் வகையில் உள்ளது.
# முயலகன்

காலடியில் முயலகன்]]
**முயலகன்** எனும் உருவம் தட்சிணாமூர்த்தி மற்றும் நடராசர் போன்ற சிவத் தோற்றங்களில், சிவபெருமானின் காலடியில் அமைந்திருக்கும். முயலகனை அறியாமை மற்றும் ஆணவத்தைக் குறிப்பதால், அறிவுப் பிழம்பாகிய சிவபெருமான், அறியாமை மற்றும் ஆணவத்தின் வடிவமான முயலகனைக் காலடியில் மிதிப்பதாகக் காட்டுவது அருட்குறிப்பாகும்.
# முயலகன்

## முயலக நோய்

முயலகன் என்பது ஒரு வித வலிப்பு நோய் ஆகும்.
முயலக நோய் கொல்லி மழவனின் மகளுக்குக் கண்டிருந்தது என்றும், அந்நோயை திருஞானசம்பந்தர் திருப்பதிகம் ஓதி அருளிய அளவில் முயலகன் எனும் வலிப்பு நோய் தீர்ந்தது என திருஞானசம்பந்தர் அருளிச்செய்த திருப்பாச்சிலாச்சிராம தேவாரத் திருப்பதிகத்தின் நாற்பதாவது திருமுறை வாயிலாக அறிய இயலுகிறது.
# ஸ்ரீ கங்காநகர் மாவட்டம்

**ஸ்ரீ கங்காநகர் மாவட்டம்** (Ganganagar district (இந்தி:ज़िला श्रीगंगानगर) மேற்கு இந்தியாவில் அமைந்துள்ள இராஜஸ்தான் மாநிலத்தின் 33 மாவட்டங்களில் ஒன்றாகும். இம்மாவட்டத் தலைமையிட நகரம் **சிறீ கங்காநகர்** ஆகும். இது இராஜஸ்தான் மாநிலத்தின் வடமேற்குப் பகுதியில், இந்திய-பாகிஸ்தான் எல்லையில் அமைந்துள்ளது. இதன் வடமேற்கில் பஞ்சாப், இந்தியா மாநில எல்லை உள்ளது.  
முன்னாள் பிகானேர் மன்னர் **கங்கா சிங்** நினைவாக, இம்மாவட்டத்திற்கு கங்காநகர் மாவட்டம் பெயர் சூட்டப்பட்டது.
# ஸ்ரீ கங்காநகர் மாவட்டம்

## மாவட்ட அமைவிடம்

10,978 சதுர கிலோ மீட்டர் பரப்பளவு கொண்ட கங்காநகர் மாவட்டத்தின் கிழக்கில் அனுமான்காட் மாவட்டம், தெற்கில் பிகானேர் மாவட்டம், மேற்கில் பாகிஸ்தான் நாட்டின் பகவல்நகர் மாவட்டம், வடக்கில் பஞ்சாப் மாநிலம் எல்லைகளாகக் கொண்டது.  
இம்மாவட்டம் இராஜஸ்தான் மாநிலத்தின் வடமேற்கில் தார் பாலைவனத்தில், இந்திய-பாகிஸ்தான் எல்லைப்பகுதியில் அமைந்துள்ளது.
# ஸ்ரீ கங்காநகர் மாவட்டம்

## பொருளாதாரம்

வேளாண்மை சார்ந்த பொருளாதாரம் கொண்ட இம்மாவட்டத்தில் கோதுமை, பருத்தி, கடுகு, தானியங்கள், கரும்பு, எலுமிச்சைப் பழம் விளைவாதல்,அதன் தொடர்பான தொழிற்சாலைகளைக் கொண்டுள்ளது.
# ஸ்ரீ கங்காநகர் மாவட்டம்

## மாவட்ட நிர்வாகம்

### வருவாய் வட்டங்கள்

1. ஸ்ரீகங்காநகர் வட்டம்
1. கரண்பூர் வட்டம்
1. சாதுல்சாகர் வட்டம்
1. பதாம்பூர் வட்டம்
1. ராய்சிங்நகர் வட்டம்
1. சூரத்காட் வட்டம்
1. அனூப்காட் வட்டம்
1. விஜய்நகர் வட்டம்
1. கார்சனா வட்டம்